Il-Kunsill illum ħatar lis-Sur Miroslav Lajčák bħala r-Rappreżentant Speċjali tal-UE għad-Djalogu bejn Belgrad u Pristina u kwistjonijiet reġjonali oħra tal-Balkani tal-Punent. Il-kompiti tar-Rappreżentant Speċjali l-ġdid tal-UE ser ikunu li jikseb normalizzazzjoni komprensiva tar-relazzjonijiet bejn is-Serbja u l-Kosovo [1], itejjeb ir-relazzjonijiet tajbin ta' viċinat u jippromwovi rikonċiljazzjoni bejn is-sħab fil-Balkani tal-Punent, filwaqt li jgħinhom jegħlbu l-legat tal-passat, u jikkontribwixxi għall-konsistenza u l-effikaċja tal- azzjoni tal-UE fil-Balkani tal-Punent. Is-Sur Lajčák ser jibda ħidmietu immedjatament, b' mandat inizjali ta' Is-Sur Lajčák huwa diplomatiku Slovakk li preċedentement serva bħala Ministru għall-Affarijiet Barranin tas-Slovakkja kif ukoll bħala President tal- Assemblea Ġenerali tan-Nazzjonijiet Uniti għat-72 sessjoni tagħha (2017-2018). Huwa kien ir- Rappreżentant Speċjali tal-UE għall-Bożnija-Ħerzegovina mill-2007-2009, filwaqt li kien ukoll r-Rappreżentant Għoli tal-komunità internazzjonali hemmhekk. Bħala Mibgħut personali tar-Rappreżentant Għoli tal-UE, fl-2006 is-Sur Lajčák innegozja, organizza u ssorvelja ir- referendum dwar l-indipendenza tal-Montenegro f'isem l-Unjoni Ewropea. Ir-Rappreżentanti Speċjali tal-UE jippromwovu l-politiki u l-interessi tal-UE f'ċerti reġjuni u pajjiżi, kif ukoll kwistjonijiet li b'mod partikolari jkunu jikkonċernaw jew jinteressaw lill-UE. Huma jaqdu rwol attiv fl-isforzi ta' konsolidazzjoni tar-riformi, l-istabbiltà u l-istat tad-dritt. L-ewwel Rappreżentanti Speċjali tal-UE nħatru fl-1996. Bħalissa, disa' RSUE jappoġġaw il-ħidma tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà, Josep Borrell. [1] Dan l-isem huwa mingħajr preġudizzju għall-pożizzjonijiet dwar l-istatus, u huwa konformi mal-UNSCR 1244/1999 u l-opinjoni tal-QIĠ dwar id-dikjarazzjoni tal-indipendenza tal-Kosovo. Miroslav Lajčák CV Djalogu faċilitat tal-UE: relazzjonijiet bejn Belgrad u Pristina L-UE u l-Balkani tal-Punent (sit web tas-SEAE) Lista ta' RSUE (sit web tas-SEAE)